Ministra Educaţiei, Ligia Deca, nu îi pedepsește pe profesorii evaluatori care au corectat deficitar lucrările la simulare a examenelor naţionale (Evaluarea Naţională şi Bacalaureatul).
"Printre problemele semnalate au fost cele legate de numărul mare de lucrări cu diferenţe de evaluare mai mare de un punct. (…) Luăm în calcul ca profesorii în cazul cărora au fost evidentă corectura deficitară să nu mai poată evalua înainte de a participa la sesiuni de formare dedicată", a declarat, luni, Ligia Deca.
Un alt neajuns a fost numărul mare de lucrări primite de către unii profesori evaluatori.
"Volumul mare de lucrări de corectat a fost cauzat în unele cazuri de numărul insuficient de profesori implicaţi în evaluare. (…) Rog colegii mei să prioritizeze participarea la examene a acelor profesori care au fost evaluatori la simulări", a adăugat ministra.